Triskiautis migdolas
Triskiautis migdolas (Prunus triloba) – erškėtinių (Rosaceae) šeimos, slyvų (Prunus) genties augalas. Kilęs iš Kinijos ir Korėjos, bet dabar auginamas daug kur vakaruose. Tai didokas, vešlus krūmas. Lapai triskiaučiai, padengti plaukeliais. Žiedai labai gausūs, rausvi, iki 3,5 cm skersmens. Žydi balandžio – gegužės mėnesiais. Vaisiai yra raudoni, padengti plaukeliais. Labai dekoratyvus, todėl auginamas soduose, želdynuose. Lietuvoje auginamas retai.